Elvin Luku

Elvin Luku është pedagog, kërkues shkencor dhe gazetar i angazhuar me raportime të thelluara dhe investigime. Ai zotëron titullin shkencor “Profesor i Associuar” në fushën e medias dhe komunikimit dhe ushtron detyrën e lektorit dhe kërkuesit me kohë të plotë pranë Departamentit të Gazetarisë dhe Komunikimit, në Fakultetin e Histori-Filologjisë në Universitetin e Tiranës 
.

 Karriera në Media 
Luku ka një karrierë të gjatë në media si gazetar prej vitit 2006. Dhjetë vitet e para ai ka qenë i angazhuar në mënyrë të pandërprerë në mediat audiovizive, afro nëntë prej të cilave në TV Vizion Plus, fillimisht si gazetar e më pas dhe si drejtues i zyrës së web. 

Paralelisht, ai ka ndjekur studimet doktorale pranë Universitetit të Tiranës, ku është aktivizuar dhe si lektor i jashtëm pranë UT-së dhe Kolegjit AAB në Prishtinë 
.

 Studime dhe Botime 
Në vitin 2016, Elvin Luku mbrojti tezën doktorale pranë Departamentit të Gazetarisë dhe Komunikimit në UT, me një temë të fokusuar mbi zhanrin e emisioneve talk show në televizionet shqiptare, studimi i parë i mirëfilltë në këtë fushë 
. Një vit më vonë, ky punim u përshtat në një botim për lexuesin masiv dhe u publikua libri “Talk Show: Para dhe pas ekranit”, nga shtëpia botuese Pegi 
.

 Karriera Akademike 
Në vitin 2017, Luku shkëputet nga ushtrimi i profesionit të gazetarit në mënyrë aktive për të nisur një karrierë akademike. Ai zgjidhet “Lektor” pranë Departamentit të Shkencave Politike në Universitetin “Aleksandër Moisiu” – Durrës, në profilin e “Marrëdhënieve Publike” 
. Gjatë tre viteve në UAMD, krahas mësimdhënies në lëndë si “Teoritë e komunikimit masiv” dhe “Raportimit multimedial”, ai kontribuoi në rikonceptimin e kurrikulës së PR-it dhe hapjen e Masterit Profesional në “Komunikim Publik” 
.

Në janar 2020, Luku konkurron dhe zgjidhet për pozicionin “lektor” pranë Departamentit të Gazetarisë dhe Komunikimit, FHF-UT 
, ku vijon dhe ushtron detyrën e tij duke kontribuar si pedagog dhe si kërkues shkencor në revistën Studime Albanologjike dhe projekte ndërkombëtare Erasmus + 
.

 Kontributet në Kërkimin Shkencor 
Ai është autor i dhjetëra artikujve shkencor në revista shkencore vendase e ndërkombëtare, si dhe referues në konferenca shkencore në Shqipëri dhe ndërkombëtare në universitete të njohura në Itali, Spanjë, Portugali, Kroaci, Rumani e Kosovë 
.

 Aktivitetet dhe Kontributet në Media 
Paralelisht me ushtrimin e mësimdhënies dhe kërkimit shkencor, Elvin Luku kontribuon në themelimin e Qendrës Shqiptare MediaLook në vitin 2018, ku emërohet në pozitat e Drejtori Ekzekutiv dhe kryeredaktor i portalit MediaLook 
. Në këtë media online ai angazhohet me një seri artikujsh investigues 
.

Në vitin 2024, një juri ndërkombëtare vlerëson punët hulumtuese të Lukut në tre vitet e fundit duke e vlerësuar me “Nominim special” në çmimet ndërkombëtare “CEI SEEMO AWARDS 2024 - Për merita të veçanta në gazetarinë investigative”. Në këtë kompeticion merrnin pjesë gazetarë nga 17 vende të Europës Qendrore dhe Jug-lindore”.

Në vitin 2021, investigimi i tij për kontrabandën e makinave të luksit u vlerësua me çmimin "Vangjush Gambeta" nga Unioni i Gazetarëve Shqiptarë për "raportimin më të mirë ekonomik të vitit" 

. Ai është drejtues i disa projekteve hulumtuese me donacione, përfshirë krijimin e databazës së parë me krime seksuale me të miturit në Shqipëri (2010-2019) , platformës kundër dezinformimit NewsLab
dhe projekteve inovative si krijimi i redaksisë së parë me produksione TikTok në Shqipëri 
.

 Referime